Publication: Magyar Közlöny
Issue: MK-2004-202 (Year: 2004, Number: 202)
Era: 2004-2010
Section: programjának bevezetésérõl és kiadásáról szóló 27/1998. (VI. 10.) MKM rendeletben
Paragraph Index: 1740

a) Kollégiumi, externátusi nevelés, oktatás FAJLAGOS ÖSSZEG: 220 000 forint/tanuló aa) A hozzájárulást a helyi önkormányzat az általa fenntartott kollégiumban nappali oktatásban még nem részesülõ gyermek után veheti igénybe abban az esetben, ha a kollégium az alapító okirata szerint többcélú intézményként mûködik, és az óvodai nevelés feladatát is ellátja. E támogatásra jogosult gyermekek után más jogcímen nem vehetõ igénybe normatív hozzájárulás . A hozzájárulást a helyi önkormányzat a Közokt. tv. 53. §-ának (7)–(9) bekezdése alapján biztosított kollégiumi, externátusi nevelésben, oktatásban részesülõ, nappali rendszerû oktatásban részt vevõ tanuló után is igénybe veheti akkor, ha a tanuló a Közokt. tv. szerint szervezett iskolai rendszerû oktatásban vesz részt. A Közokt. tv. szerint gyógypedagógiai nevelésben, oktatásban résztvevõk kollégiumi neveléséhez oktatásához nem ez, hanem a b) pont szerinti hozzájárulás igényelhetõ. ab) A hozzájárulás kétszeresét veheti igénybe a helyi önkormányzat azok után a kollégiumi nevelésben, oktatásban részesülõ tanulók után, akik számára az Oktatási Minisztériummal kötött megállapodás alapján a Hátrányos Helyzetû Tanulók Arany János Tehetséggondozó Programja keretében szervezik meg a nevelést, oktatást. ac) A hozzájárulás háromszorosát veheti igénybe a helyi önkormányzat azok után a tanulók után, akik számára az Oktatási Minisztériummal kötött megállapodás alapján a Hátrányos Helyzetû Tanulók Arany János Kollégiumi Programja keretében az oktatási miniszter által kiadott oktatási program alapján szervezik meg a nevelést, oktatást.

Source: https://magyarkozlony.hu/hivatalos-lapok/d93b469226d6b0668c78e9d36e24ec16bd06b2f7/dokumentumok/23ad85ae03b68995e0c35f4161fadd5d3aa38bcd/letoltes